b'\n_START_ARTICLE_\nPod medvedovim de\xc5\xbenikom\n_START_PARAGRAPH_\nPod medvedovim de\xc5\xbenikom je kratka \xc5\xbeivalska sodobna pravljica, ki jo je napisala ena izmed najpomembnej\xc5\xa1ih slovenskih mladinskih knji\xc5\xbeevnic Svetlana Makarovi\xc4\x8d. Glavna tema napisanega knji\xc5\xbeevnega besedila je dobrota glavnega junaka._NEWLINE_Pravljica Pod medvedovim de\xc5\xbenikom je iz\xc5\xa1la v zbirki \xc5\xbeivalskih pravljic z naslovom Mi\xc5\xa1ka spi, ki je prvi\xc4\x8d iz\xc5\xa1la leta 1972, potem pa \xc5\xa1e leta 1975. Iz\xc5\xa1la je tudi samostojno pri zalo\xc5\xbebi Mladinska knjiga, leta 1999 z ilustracijami Gorazda Vahna.\n_START_SECTION_\nVsebina\n_START_PARAGRAPH_\nPravljica se dogaja v gozdu in se pri\xc4\x8dne z dogodkom, ko glavni junak medved za darilo dobi rde\xc4\x8d de\xc5\xbenik, zato potem neu\xc4\x8dakano pri\xc4\x8dakuje de\xc5\xbe, da bi de\xc5\xbenik lahko tudi uporabil. Kmalu za\xc4\x8dne de\xc5\xbeevati, medved odpre de\xc5\xbenik in se odpravi po gozdu. Sre\xc4\x8da srnico, zaj\xc4\x8dka, veverico in mi\xc5\xa1ko in vse vzame pod svoj de\xc5\xbenik, da \xc5\xbeivali ne bi bile mokre. Toda de\xc5\xbenika nima samo medved, ampak tudi lisica. Pod njenim de\xc5\xbenikom pa je prostor le zanjo. Kmalu preneha de\xc5\xbeevati in \xc5\xbeivali se odpravijo domov. Pride nedelja, z njo pa tudi \xc4\x8das obiskov in potepov. Hvale\xc5\xbene \xc5\xbeivali hitijo na obisk k medvedu, ki jim je ponudil pomo\xc4\x8d v de\xc5\xbeju. Tudi lisica si \xc5\xbeeleli dru\xc5\xbebe, ker je osamljena. Toda dru\xc5\xbebe ne dobi.'